stanford-oval/wikipedia huggingface dataset:
ทอล์ก-กะ-เทย
ชื่อรูปแบบและช่วงต่าง ๆ ของรายการ

รูปแบบของรายการคือวาไรตี้ทอล์กโชว์ที่แบ่งออกเป็นหลายช่วง โดยมีช่วงพูดคุยกับแขกรับเชิญเป็นช่วงหลักในทุกสัปดาห์ และมีช่วงพิเศษต่าง ๆ ที่มักไม่ซ้ำกันในแต่ละสัปดาห์ ดังนี้
ทอล์ก-กะ-… (คำใน … คือ ชื่อเล่น, ชื่อวง, ชื่อกลุ่ม หรือชื่อในวงการของแขกรับเชิญ)
เป็นช่วงเวลาในการพูดคุยกับกลุ่มแขกรับเชิญที่เปลี่ยนไปในแต่ละสัปดาห์ ด้วยบรรยากาศที่เป็นกันเองมากขึ้นบนโซฟาในห้องส่ง ซึ่งแขกรับเชิญในกลุ่มนั้นอาจเคยรู้จักกันหรืออาจไม่เคยร่วมงานกันมาก่อน  โดยปกติแล้วแขกรับเชิญของช่วงนี้จะยังอยู่ต่อในช่วงอื่น ๆ ของรายการ
ฟรีฟอร์ม
เป็นช่วงที่มีรูปแบบไม่แน่นอน จะเปลี่ยนไปตามความคิดและความต้องการของพิธีกร
อาทิตย์ที่แล้วค่ะคุณ
เป็นข่วงเล่าข่าวสารต่าง ๆ ในช่วงไม่กี่สัปดาห์ก่อนหน้า ทั้งที่เกิดขึ้นในประเทศไทยและต่างประเทศในรูปแบบของพิธีกรที่มีสอดแทรกมุขตลกชวนขำขัน โดยอาจมีบุคคลที่เป็นข่าวมาปรากฏตัวให้สัมภาษณ์กับพิธีกรอีกด้วย
หอเจี๊ยะ
เป็นช่วงการไปเยี่ยมหอของนักศึกษาของมหาวิทยาลัยต่าง ๆ โดยไปสัมภาษณ์สภาพความเป็นอยู่ และให้นักศึกษาลองทำอาหารเมนูน่าอร่อยร่วมกับพิธีกร
ยายกรุแตก หรือ กรุเพลงเก่า
เป็นช่วงที่นำเพลงฮิตเก่ามาขับร้องโดยศิลปินหน้าใหม่ ไม่ว่าจะเป็นศิลปินจาก เดอะวอยซ์ไทยแลนด์, เดอะสตาร์ ค้นฟ้าคว้าดาว และ ทรู อะคาเดมี่ แฟนเทเชีย เพื่อให้ผู้ชมยุคสมัยใหม่ที่ไม่เคยได้ฟังได้รู้จัก และชวนให้ผู้ชมที่รู้จักอยู่แล้วได้ย้อนรำลึกถึงเพลงนั้น ๆ
ข่าวธุรกิจเธอ หรือ ข่าวธุรกิจเธอดีเพียงใด ต่างกันเพียงไหนธุรกิจเรา
เป็นช่วงแจ้งข่าวสารต่าง ๆ ทั้งที่เกี่ยวข้องและไม่เกี่ยวข้องกับรายการ โดยมักจะเป็นข่าวสารเกี่ยวกับสินค้าหรือการจัดงานของผู้สนับสนุนรายการ
PR ทุกอย่างให้ได้ภายใน 30 วินาที
เป็นข่วงแจ้งข่าวสารหรือโฆษณาต่าง ๆ ที่ไม่เกี่ยวข้องกับรายการเช่นเดียวกับช่วงข่าวธุรกิจเธอ แต่มีความแตกต่างที่ในช่วงนี้เนื้อหาทุกอย่างจะถูกเผยแพร่ในเวลาเพียงแค่ 30 วินาที
Special
เป็นช่วงพิเศษเนื่องในโอกาสต่าง ๆ ปกติมักจะมาแทนช่วงทั้งหมดของรายการในสัปดาห์นั้น ๆ โดยช่วง Special ที่เคยออกอากาศมาแล้ว ได้แก่ ครบรอบ 1 ปี ตอนที่ 50, POMPAM's FAVORITE SISTERS ตอนที่ 95, POMPAM's FAVORITE MEN ตอนที่ 105 และคู่บุญหนุนนาย (Tonight ตอนที่ 106, One Night ตอนที่ 25)
รางวัล

| ปี พ> ศ. | รายการประกาศรางวัล | สาขา | ผู้ได้รับการเสนอชื่อ | ผล | ในชื่อ |
| --- | --- | --- | --- | --- | --- |
| 2559 | รางวัลนาฏราช ครั้งที่ 8 | ทอล์คโชว์ยอดเยี่ยม | นิติ ชัยชิตาทร | เสนอชื่อเข้าชิง | ทอล์ก-กะ-เทย Tonight |
| 2560 | 22nd Asian Television Awards | Best Entertainment Presenter/Host (ผู้ดำเนินรายการบันเทิงยอดเยี่ยม) | นิติ ชัยชิตาทร | ชนะ | ทอล์ก-กะ-เทย Tonight |
| 2560 | รางวัลโทรทัศน์ทองคำ ครั้งที่ 32 | พิธีกรประเภทเดี่ยวดีเด่น | นิติ ชัยชิตาทร | ชนะ | ทอล์ก-กะ-เทย Tonight |
| 2560 | รางวัลนาฏราช ครั้งที่ 9 | ทอล์คโชว์ยอดเยี่ยม | นิติ ชัยชิตาทร | เสนอชื่อเข้าชิง | ทอล์ก-กะ-เทย Tonight |
| 2561 | รางวัลนาฏราช ครั้งที่ 10 | ทอล์คโชว์ยอดเยี่ยม | นิติ ชัยชิตาทร | ชนะ (ร่วมกับ Perspective) | ทอล์ก-กะ-เทย ONE NIGHT |
แหล่งข้อมูลอื่น

ทอล์ก-กะ-เทย ที่เฟซบุ๊ก
ทอล์ก-กะ-เทย playlist ที่ยูทูบ
ทอล์ก-กะ-เทย ที่ไลน์ทีวี
ทอล์ก-กะ-เทย One Night ที่ one31.net
ทอล์ก-กะ-เทย Tonight เก็บถาวร 2018-05-26 ที่ เวย์แบ็กแมชชีน ที่ gmm25.com
วัดไทยชุมพล

| วัดไทยชุมพล |
| --- | --- |
วัดไทยชุมพล

ชื่อสามัญ: วัดไทยชุมพล วัดบางแก้ว  วัดไทย
ที่ตั้ง: ถนนจรดวิถีถ่อง ตำบลธานี อำเภอเมือง จังหวัดสุโขทัย 64000
ประเภท: วัดราษฎร์
นิกาย: เถรวาท
เจ้าอาวาส: พระครูสุเมธพัฒโนทัย (สุรเมโธ)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดไทยชุมพล เป็นวัดที่มีความสำคัญทางประวัติศาสตร์และมีพระพุทธรูปศักดิ์สิทธิ์ อาทิ พระไตรภูมิ (หลวงพ่องาม) พระไตรโลก (หลวงพ่อโต) และพระพุทธบาทจำลอง เป็นต้น
ประวัติ

วัดไทยชุมพล จัดสร้างขึ้นสมัยรัตนโกสินทร์ตอนต้น ประมาณรัชกาลที่ 3 ประมาณ พ.ศ. 2376 นามเดิมมีชื่อว่า "วัดใหม่ไพร่ประชุมพล" ชาวบ้านเรียกว่า "วัดบางแก้ว" เพราะตั้งอยู่บริเวณหมู่บ้านทุ่งบางแก้วตามชื่อหมู่บ้าน ตามประวัติมีว่า พระยาสุโขทัย (บุญมี) ได้นำไพร่พลที่จะไปสมทบตีเขมรและญวนมาประชุมกัน ณ ทุ่งบางแก้ว  หลังจากได้คุมกองทัพไปตีเมืองสุยได้ชัยชนะกลับมาแล้ว จึงได้จัดสร้างวัดขึ้นตรงบริเวณดังกล่าวและขนานนามว่า "วัดใหม่ไพร่ประชุมพล" ต่อมาประมาณ พ.ศ. 2486 พระศรีสุธรรมุนี (อาจ อาสโภ) เจ้าคณะตรวจการภาค 6 ได้มาตรวจการคณะสงฆ์จังหวัดสุโขทัย สั่งให้เปลี่ยนชื่อเสียใหม่ ให้มีความหมายดีขึ้น เป็น "วัดไทยชุมพล" และใชมาตราบเท่าทุกวันนี้ และเป็นวัดที่ได้รับพระราชทานวิสุงคามสีมาแล้วนับแต่ราว พ.ศ. 2382
ศาสนวัตถุ

รอยพระพุทธบาทจำลอง  เป็นรอยพระพุทธบาทสมัยสุโขทัย เดิมตั้งประดิษฐานอยู่ที่วัดนาเชิงคีรี อำเภอคีรีมาศ ท่านพระราชประสิทธิคุณ (อดีตเจ้าคณะจังหวัดสุโขทัย) เป็นผู้อัญเชิญมาตั้งประดิษฐานอยู่ที่วัดไทยชุมพล  จังหวัดสุโขทัย เมื่อปี พ.ศ. 2462 เป็นต้น
พระไตรภูมิ (หลวงพ่องาม) เป็นพระพุทธรูปนั่งสัมฤทธิ์ ปางมารวิชัย สร้างสมัยสุโขทัย ราว พ.ศ. 1800 เศษ มีขนาดหน้าตักกว้าง 3 ศอก 1 นิ้วครึ่ง (1.53 เมตร) มีความสำคัญเพราะเป็นพระพุทธรูปเก่าแก่ที่มีความงดงาม เป็นที่เคารพสักการะยิ่งของชาวบ้าน
พระไตรโลก (หลวงพ่อโต) เป็นพระพุทธรูปนั่งสัมฤทธิ์ ปางมารวิชัย สร้างสมัยสุโขทัย ราว พ.ศ. 1800 เศษ มีขนาดหน้าตักกว้าง 3 ศอก 2 นิ้ว (1.55 เมตร)
ศาสนสถาน

อุโบสถ
ศาลาการเปรียญ
วิหารหลวงพ่อโต
ฌาปนสถาน/ศาลาคู่เมรุ
กุฎิที่พักสงฆ์
ลำดับเจ้าอาวาส

ปรากฏหลักฐานในประวัติวัดทั่วราชอาณาจักร คือ
พระอุปัชฌาย์โผน
พระอุปัชฌาย์อ้น
พระอาจารย์บาง
พระวินัยธรรม (ถึก)
พระอาจารย์รุ่ง
พระอาจารย์บุญมา
พระอาจารย์สิน
พระใบฎีกาปลี
พระปลัดยก ปุญญสิริ
พระอธิการกฤษ
พระครูสารโสภิต (โต) พ.ศ. 24__-2492
พระสุธรรมธีรคุณ (ดำรงค์ พทฺธญาโณ ปธ.3)  พ.ศ. 2492-2542 อดีตเจ้าคณะจังหวัดสุโขทัย
พระครูสุเมธพัฒโนทัย (สุรเมโธ)  พ.ศ. 2543-  รองเจ้าคณะอำเมืองสุโขทัย
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
รายนามอดีต และเจ้าอาวาสวัดไทยชุมพล
| ที่ | รายนาม/สมณศักดิ์ | วัด | เริ่มวาระ | สิ้นสุดวาระ | หมายเหตุ |  |
| 1 | พระสุธรรมธีรคุณ (ดำรง พัทธญาโณ) | วัดไทยชุมพล | พ.ศ. 2492 | พ.ศ. 2542 | มรณภาพ |  |
| 2 | พระครูสุเมธพัฒโนทัย (สุรเมโธ) | วัดไทยชุมพล | พ.ศ. 2542 | ปัจจุบัน |  |  |
ลำดับเจ้าอาวาส > กิจกรรมพิเศษ

ส่งเสริมการศึกษาคณะสงฆ์ โดยใช้สถานที่วัดเป็นห้องเรียนระดับปริญญาตรี เพื่อส่งเสริมการศึกษาแก่พระสังฆาธิการและพระภิกษุสงฆ์  ของมหาวิทยาลัยมหาจุฬาลงกรณราชวิทยาลัย จ.พิษณุโลก ตั้งแต่ปี 2549 - ถึงปัจจุบัน
วัดราษฎร์ศรัทธาธรรม (อำเภอเมืองสุโขทัย)

สำหรับวัดราษฎร์ศรัทธาธรรมแห่งอื่น ดูที่ วัดราษฎร์ศรัทธาธรรม
| วัดราษฎร์ศรัทธาธรรม |
| --- | --- |


ชื่อสามัญ: วัดปากแคว
ที่ตั้ง: หมู่ 4 ตำบลปากแคว อำเภอเมือง จังหวัดสุโขทัย 64000
ประเภท: วัดราษฎร์
นิกาย: เถรวาท
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี/ศูนย์ศึกษาพระพุทธศาสนาวันอาทิตย์
 สถานีย่อยพระพุทธศาสนา
วัดราษฎร์ศรัทธาธรรม (วัดปากแคว) เป็นวัดในสังกัดของคณะสงฆ์มหานิกาย ตั้งอยู่ที่หมู่ที่ 4 ตำบลปากแคว อำเภอเมือง จังหวัดสุโขทัย  มีความสำคัญในฐานะที่เป็นวัดในพระพุทธศาสนา และเป็นศูนย์กลางของชุมชนชาวปากแควและบริเวณใกล้เคียง ทั้งยังเป็นที่ประดิษฐานของ หลวงพ่อเพชร  ซึ่งที่เคารพบูชาของชาวตำบลปากแคว ปัจจุบันมีทุ่งทะเลหลวง  พื้นที่อยู่ในตำบลบ้านกล้วยและตำบลปากแคว หมู่ที่ 1, หมู่ที่ 6, หมู่ที่ 7
เจ้าหญิงโนบูโกะ พระชายาในเจ้าชายโทโมฮิโตะ

| เจ้าหญิงโนบูโกะ |
| --- | --- |
เจ้าหญิงพระชายา
เจ้าหญิงโนบูโกะเมื่อ พ.ศ. 2560
ประสูติ: 9 เมษายน พ.ศ. 2498 (69 ปี) อีซูกะ จังหวัดฟูกูโอกะ ประเทศญี่ปุ่น
พระภัสดา: เจ้าชายโทโมฮิโตะแห่งมิกาซะ (พ.ศ. 2523–2555)
พระบุตร: เจ้าหญิงอากิโกะแห่งมิกาซะ เจ้าหญิงโยโกะแห่งมิกาซะ
ราชวงศ์: ญี่ปุ่น (เสกสมรส)
พระบิดา: ทากากิชิ อาโซ
พระมารดา: คาซูโกะ โยชิดะ
เจ้าหญิงโนบูโกะ พระชายาในเจ้าชายโทโมฮิโตะ (ญี่ปุ่น: 寬仁親王妃信子; โรมาจิ: Tomohito Shinnōhi Nobuko; ประสูติ 9 เมษายน พ.ศ. 2498) มีพระนามเดิมว่า โนบูโกะ อาโซ (ญี่ปุ่น: 麻生信子; โรมาจิ: Asō Nobuko) เป็นพระชายาวิธวาของเจ้าชายโทโมฮิโตะแห่งมิกาซะ เป็นหลานสาวของชิเงรุ โยชิดะ และเป็นน้องสาวของทาโร อาโซ อดีตนายกรัฐมนตรีของญี่ปุ่น
พระประวัติ > พระชนม์ชีพช่วงต้น

เจ้าหญิงโนบูโกะประสูติเมื่อวันที่ 9 เมษายน พ.ศ. 2498 ในครอบครัวคริสตัง เป็นธิดาคนที่สามของทากากิชิ อาโซ ประธานบริษัทอาโซ (เดิมทำธุรกิจเกี่ยวกับการขุดเหมืองถ่านหินและโลหะ ปัจจุบันผลิตปูนซีเมนต์, เวชกรรม และอสังหาริมทรัพย์) กับคาซูโกะ (สกุลเดิม โยชิดะ) พระชนนีเป็นบุตรสาวของชิเงรุ โยชิดะ อดีตนายกรัฐมนตรีญี่ปุ่น เจ้าหญิงโนบูโกะมีพระเชษฐาคนโตคือทาโร อาโซ เป็นอดีตนายกรัฐมนตรีของญี่ปุ่นเช่นเดียวกับผู้เป็นตา
ทั้งนี้พระอัยยิกาฝ่ายพระชนกสืบสันดานมาแต่ตระกูลคาโนซึ่งเป็นไดเมียวปกครองแคว้นโอจิโนมิยะ พระองค์เป็นเหลนของเคานต์โนบูอากิ มากิโนะ นักการทูต และเป็นลื่อของโอกูโบะ โทชิมิจิ ซามูไรผู้มีชื่อเสียงและเป็นผู้ก่อให้เกิดการจลาจลที่แคว้นซัตสึมะเมื่อปี พ.ศ. 2420
พระองค์ได้เข้ารับการศึกษาที่ประเทศอังกฤษ และสำเร็จการศึกษาจากวิทยาลัยรอสลีนเฮาส์ (Rosslyn House College) ในปี พ.ศ. 2516 ต่อมาได้เสด็จกลับประเทศญี่ปุ่นเป็นครูสอนภาษาอังกฤษในโรงเรียนอนุบาลโชโตะที่ทรงก่อตั้งขึ้นเองในย่านชิบูยะ
พระประวัติ > เสกสมรส

เจ้าหญิงโนบูโกะทรงพบกับเจ้าชายโทโมฮิโตะแห่งมิกาซะครั้งแรกที่ประเทศอังกฤษ ซึ่งขณะนั้นเจ้าชายโทโมฮิโตะยังเป็นนักศึกษามหาวิทยาลัยออกซฟอร์ด เจ้าชายเคยขอเจ้าหญิงโนบูโกะเสกสมรสเมื่อปี พ.ศ. 2516 แต่ถูกปฏิเสธเพราะเจ้าหญิงโนบูโกะยังเยาว์ชันษา ต่อมาสำนักพระราชวังได้ประกาศกำหนดการพระราชพิธีหมั้นเมื่อวันที่ 18 เมษายน พ.ศ. 2523 โดยมีพระราชพิธีหมั้นเมื่อวันที่ 21 พฤษภาคม พ.ศ. 2523 และพระราชพิธีเสกสมรสเมื่อวันที่ 7 พฤศจิกายน พ.ศ. 2523 หลังการเสกสมรสจึงได้รับพระอิสริยยศเป็น เจ้าหญิงพระชายา ถือเป็นเจ้านายญี่ปุ่นพระองค์ที่สองที่มีพื้นเพเป็นคริสตัง (พระองค์แรกคือสมเด็จพระจักรพรรดินีมิจิโกะ แต่ต่างตรงที่เจ้าหญิงโนบูโกะทรงผ่านพิธีศีลล้างบาปมาแล้ว) ทั้งสองมีพระธิดาด้วยกันสองพระองค์ คือ
เจ้าหญิงอากิโกะแห่งมิกาซะ (ญี่ปุ่น: 彬子女王; โรมาจิ: Akiko Joō; ประสูติ 20 ธันวาคม พ.ศ. 2524)
เจ้าหญิงโยโกะแห่งมิกาซะ (ญี่ปุ่น: 瑶子女王; โรมาจิ: Yōko Joō; ประสูติ 25 ตุลาคม พ.ศ. 2526)
เดิมเจ้าชายโทโมฮิโตะและครอบครัวประทับอยู่ร่วมกันในเขตพระราชฐานอากาซากะ เขตมินาโตะ โตเกียว กระทั่งเดือนตุลาคม พ.ศ. 2552 เจ้าหญิงโนบูโกะทรงแยกจากพระสวามีและพระธิดาออกไปประทับที่อื่น
พระพลานามัย

เจ้าหญิงโนบูโกะทรงพระประชวรด้วยภาวะพระสมองขาดพระโลหิตชั่วขณะเมื่อเดือนพฤษภาคม พ.ศ. 2547 พระองค์ประทับรักษาพระอาการประชวร ณ พระตำหนักโซมะ เมืองคารูอิซาวะ จังหวัดนางาโนะ ครั้น พ.ศ. 2551 เจ้าหญิงโนบูโกะมีพระอาการหอบหืด ต้องเข้ารับถวายการรักษาที่โรงพยาบาล และต้องรักษาพระอาการประชวร ณ สถานพยาบาลในเขตเมืองอีซูกะ ก่อนเสด็จกลับกรุงโตเกียว ด้วยเหตุนี้เจ้าหญิงโนบูโกะจึงงดพระกรณียกิจตั้งแต่เดือนมกราคม พ.ศ. 2549 ก่อนกลับมาประกอบพระกรณียกิจ และปรากฏพระองค์ต่อสาธารณชนอีกครั้งใน พ.ศ. 2556
กลางดึกของวันที่ 8 กันยายน พ.ศ. 2562 เจ้าหญิงโนบูโกะทรงหกล้มที่พระตำหนักในกรุงโตเกียว ก่อนเสด็จเข้ารับการรักษาที่โรงพยาบาลมหาวิทยาลัยเคโอในเช้าวันรุ่งขึ้น เพราะทรงรู้สึกเจ็บบั้นพระองค์อยู่ตลอด กระทั่งแพทย์ผู้ถวายการรักษาตรวจพบว่าพระปิฐิกัณฐกัฐิบริเวณพระกฤษฎีหัก ต้องถวายรักษายาวนานถึงสามเดือน
เดือนพฤศจิกายน พ.ศ. 2565 เจ้าหญิงโนบูโกะถูกวินิจฉัยว่าเป็นมะเร็งบริเวณพระถันระยะที่ 1 แต่คณะแพทย์มิได้วิตกกังวลนัก เพราะพระองค์ไม่มีพระอาการประชวรจากมะเร็งที่ชัดเจน เจ้าหญิงโนบูโกะเข้ารับการถวายรักษาที่โรงพยาบาลมหาวิทยาลัยเคโอเมื่อวันที่ 16 พฤศจิกายนปีเดียวกัน เพื่อทำการตรวจเพิ่มเติม ก่อนเข้ารับถวายการผ่าตัดนำก้อนเนื้องอกออกในวันที่ 19 พฤศจิกายน  ทว่าหลังผ่าตัดไปได้สองชั่วโมง ก็พบว่ามะเร็งของเจ้าหญิงโนบูโกะยังอยู่ในระยะ 0 ไม่ใช่ระยะที่ 1 เจ้าหญิงโนบูโกะเสด็จออกจากโรงพยาบาลช่วงเช้าของวันที่ 24 พฤศจิกายน หลังคณะแพทย์ผู้ถวายการรักษายืนยันว่า ร่างกายของพระองค์ฟื้นตัวได้อย่างรวดเร็ว และโอกาสที่จะเกิดมะเร็งซ้ำนั้นมีน้อยมาก หลังจากนั้นเจ้าหญิงโนบูโกะทรงเข้ารับการฉายรังสีจำนวน 25 ครั้ง ระหว่างวันที่ 23 มกราคม ถึงวันที่ 27 กุมภาพันธ์ พ.ศ. 2566 ณ โรงพยาบาลมหาวิทยาลัยเคโอ
เจ้าหญิงโนบูโกะทรงเข้ารับการผ่าตัดต้อหินชนิดปฐมภูมิเมื่อวันที่ 4 มีนาคม พ.ศ. 2567 ณ โรงพยาบาลมหาวิทยาลัยเคโอ
พระเกียรติยศ > พระอิสริยยศ

9 เมษายน 2498 – 7 พฤศจิกายน 2523 : โนบูโกะ อาโซ
7 พฤศจิกายน 2523 – ปัจจุบัน : เจ้าหญิงโนบูโกะ พระชายาในเจ้าชายโทโมฮิโตะ
พระเกียรติยศ > เครื่องราชอิสริยาภรณ์

ญี่ปุ่น : เครื่องราชอิสริยาภรณ์รัตนมงกุฎ ชั้นสายสะพาย
นอร์เวย์ : เครื่องราชอิสริยาภรณ์เซนต์โอลาฟ ชั้นสายสะพาย
แหล่งข้อมูลอื่น

เจ้าชายโทโมฮิโตะและพระชายา — เว็บไซต์สำนักพระราชวังญี่ปุ่น (อังกฤษ)
| ด ค กเจ้าหญิงญี่ปุ่นโดยการเสกสมรส |
| --- | --- | --- |
นับตั้งแต่รัชกาลของจักรพรรดิเมจิเป็นต้นไป
| รุ่นที่ 1 |  ซาดาโกะ คูโจ  |  |
| รุ่นที่ 2 |  เจ้าหญิงนางาโกะแห่งคูนิ†  เซ็ตสึโกะ มัตสึไดระ  คิกูโกะ โทกูงาวะ  ยูริโกะ ทากางิ  |  |
| รุ่นที่ 3 |  มิจิโกะ โชดะ  ฮานาโกะ สึงารุ  โนบูโกะ อาโซ  ฮิซาโกะ ทตโตริ  |  |
| รุ่นที่ 4 |  มาซาโกะ โอวาดะ  คิโกะ คาวาชิมะ  |  |
† เป็นเจ้าหญิงญี่ปุ่นมาแต่แรกประสูติ
โรงเรียนนารีรัตน์จังหวัดแพร่

| โรงเรียนนารีรัตน์จังหวัดแพร่ Nareerat School Phrae> ที่ตั้ง |
| --- | --- |

ข้อมูล
ชื่ออื่น: น.ร. (N.R.)
ประเภท: โรงเรียนประจำจังหวัดของรัฐ โรงเรียนมัธยมศึกษาขนาดใหญ่พิเศษ
คำขวัญ: วินัยดี กีฬาเยี่ยม เปี่ยมคุณธรรม เลิศล้ำปัญญา พัฒนาจิตใจ
สถาปนา: พ.ศ. 2464 (อายุ 103 ปี)
เขตการศึกษา: สำนักงานคณะกรรมการการศึกษาขั้นพื้นฐาน
รหัส: 54012002
ผู้อำนวยการ: นายสุริยน สายสนองยศ
ระดับปีที่จัดการศึกษา: มัธยมศึกษาปีที่ 1-6 สหศึกษา
จำนวนนักเรียน: 2,912 คน (4 ก.พ. 2565)
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาฝรั่งเศส  ภาษาจีน  ภาษาญี่ปุ่น (2556)  ภาษาเกาหลี (2561)
สี:   ฟ้า   น้ำเงิน
เพลง: มาร์ชนารีรัตน์
เว็บไซต์: www.nareerat.ac.th
โรงเรียนนารีรัตน์จังหวัดแพร่ (ไทยถิ่นเหนือ: ᩁᩰᩫ᩠ᨦᩁ᩠ᨿᩁᨶᩣᩁᩦᩁᩢᨲ᩠ᨶ᩼ᨧᩢ᩠ᨦᩉ᩠ᩅᩢᨯᨻᩯ᩵ᩖ ) เป็นโรงเรียนมัธยมศึกษาขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ ณ เลขที่ 1 ถนนคุ้มเดิม ตำบลในเวียง อำเภอเมืองแพร่ จังหวัดแพร่ เปิดสอนเมื่อ พ.ศ. 2464 โดยกระทรวงธรรมการ ได้มี ตราบุษบก ตามประทีปน้อย ที่ 13/1148 ลงวันที่ 27 พฤษภาคม 2464 อนุญาตให้จัดตั้งโรงเรียนรัฐบาลประจำมลฑลมหาราษฎร์ฝ่ายสตรี และให้นางสาวอนงค์ ภูมิรัตน์ เป็นครูใหญ่ มหาเสวกตรี พระยาเพชรรัตน์สงคราม อนุญาตให้ใช้สโมสรเสือป่าเก่า 2 หลัง เป็นสถานที่เล่าเรียนและได้จัดทำพิธีเปิดป้ายโรงเรียนขึ้น ในวันที่ 15 และ 16 มิถุนายน 2464 เปิดสอนชั้นประถมศึกษาปีที่ 1 ถึงชั้นประถมศึกษาปีที่ 3 มีนักเรียน 47 คน
ปัจจุบัน เปิดสอนระดับชั้น ม.1 - ม.6 และในปีการศึกษา 2565 มีนักเรียนจำนวนทั้งหมด 2,866 คน (ข้อมูลเมื่อวันที่ 15 ตุลาคม พ.ศ. 2565)
รายนามผู้บริหารโรงเรียนนารีรัตน์จังหวัดแพร่

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นางสาวอนงค์ ภูมิรัตน์ | พ.ศ. 2464 - 2465 |
| 2 | นางสาวเจริญ ยุกตะเสวี | พ.ศ. 2465 - 2467 |
| 3 | นางจินดา บริหารสิกขกิจ | พ.ศ. 2467 - 2468 |
| 4 | นางทองอยู่ คงอุดม | พ.ศ. 2468 - 2485 |
| 5 | คุณหญิงบัวเขียว รังคสิริ | พ.ศ. 2486 - 2517 |
| 6 | นางสาวจำรูญรัตน์ ชมภูมิ่ง | พ.ศ. 2517 - 2525 |
| 7 | นางธัญญลักษณ์ จ้อยจรูญ | พ.ศ. 2525 - 2532 |
| 8 | นางสาวเจียร ดุษณีย์วงศ์ | พ.ศ. 2532 - 2541 |
| 9 | นายพิสิฐ คงเมือง | พ.ศ. 2541 - 2542 |
| 10 | นายพิทักษ์ บุณยเวทย์ | พ.ศ. 2542 - 2547 |
| 11 | นายสุพงษ์ รังษี | พ.ศ. 2547 - 2550 |
| 12 | นายปรีชา บำบัด | พ.ศ. 2550 - 2552 |
| 13 | นางสาวจรรยา มโนรส | พ.ศ. 2552 - 2558 |
| 14 | นายฐานวัฒน์ ธนาวรรัฐพงศ์ | พ.ศ. 2558 - 2559 |
| 15 | ดร.กิจผจญ แมตเมือง | พ.ศ. 2559 - 2562 |
| 16 | นายสวัสดิ์    ใจตุรงค์ | พ.ศ. 2562  - 2565 |
| 17 | ว่าที่ร้อยตรี วีรภัทร  แก้วทอง | พ.ศ. 2565  - ปัจจุบัน |
สิ่งปลูกสร้างในอดีต (ไม่เกิน 10 ปี)

อาคาร 7 - อาคารฉัตรโกเมน มี 2 ชั้น ปัจจุบันแทนที่ด้วยอาคาร 10 (จำรูญศตมรกต) ทางทิศตะวันออก หน้าอาคาร 7 (ฉัตรโกเมน หรือ 90 ปีนารีรัตน์ หรือเดิมชื่อ ไอศูรย์บุษราคัม)
ชั้นแรก เป็นห้องเรียนกระบวนวิชากลุ่มการงานอาชีพ (งานคหกรรมและหัตถกรรม) และห้องพักครูการงานอาชีพ
ชั้นสอง เป็นห้องเรียนกระบวนวิชากลุ่มการงานอาชีพ (งานหัตถกรรม เย็บปักถักร้อย)
อาคาร 8 - อาคารร่มเย็นเพทาย มี 2 ชั้น ปัจจุบันแทนที่ด้วยอาคาร 10 (จำรูญศตมรกต) ทางทิศตะวันตก ข้างหลังหอประชุมนพรัตน์
ชั้นแรก เป็นห้องเรียนกระบวนวิชากลุ่มศิลปะ ห้องพักครูกลุ่มสาระการเรียนรู้ศิลปะ (ทัศนศิลป์) และอาคารห้องเรียนสีเขียว (Green Learning Society สนับสนุนโดย EGAT)
ชั้นสอง เป็นห้องเรียนกระบวนวิชากลุ่มดนตรีสากล ห้องพักครูกลุ่มสาระการเรียนรู้ศิลปะ (ดนตรีสากล และ นาฏศิลป์) และห้องเรียนนาฏศิลป์ (ส่วนใหญ่สอนนาฏศิลป์ให้กับนักเรียนชั้นมัธยมศึกษาปีที่ 5 โดยอาจารย์ประจำคือ คุณครูกฤษณา กาญจนสุระกิจ หรือคุณครูบัวตอง ปัจจุบันเกษียณอายุราชการ)
บุคคลที่มีชื่อเสียง

ศาสตราจารย์ ดร. ประเสริฐ ณ นคร อดีตนายกราชบัณฑิตยสถาน และนักวิจัยดีเด่นแห่งชาติปี พ.ศ. 2531
คุณหญิงบัวเขียว รังคสิริ อดีตผู้อำนวยการโรงเรียนนารีรัตน์จังหวัดแพร่ สมาชิกสภานิติบัญญัติแห่งชาติ อดีตสมาชิกสภาผู้แทนราษฎรจังหวัดแพร่
นางธัญลักษณ์ จ้อยจรูญ อดีตผู้อำนวยการโรงเรียนนารีรัตน์จังหวัดแพร่
นางสาวเจียร ดุษณีย์วงศ์  อดีตผู้อำนวยการโรงเรียนนารีรัตน์จังหวัดแพร่
นางสาววรพร บำบัด ผู้รอบรู้ด้านศิลปวัฒนธรรมท้องถิ่นจังหวัดแพร่ อดีตรองประธานสภาวัฒนธรรมจังหวัดแพร่ อดีตเลขานุการศูนย์วัฒนธรรมจังหวัดแพร่ โรงเรียนนารีรัตน์จังหวัดแพร่คนแรก อดีตเลขานุการสมาคมส่งเสริมวัฒนธรรมหญิง 3 สมัย
พลตำรวจโทประจวบ วงศ์สุข ผู้ช่วยผู้บัญชาการตำรวจแห่งชาติ
คณิน บัดติยา นักแสดง
กัลยทรรศน์ ชูวงษ์ นักร้อง
นางกฤษณา กาจนสุระกิจ อดีตครูเชี่ยวชาญ โรงเรียนนารีรัตน์จังหวัดแพร่
แหล่งข้อมูลอื่น

เว็บไซต์ของโรงเรียนอย่างเป็นทางการ
แผนที่และภาพถ่ายทางอากาศของ โรงเรียนนารีรัตน์จังหวัดแพร่
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
18°08′37″N 100°08′22″E﻿ / ﻿18.1436088°N 100.1394367°E﻿ / 18.1436088; 100.1394367
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
โรงเรียนวังน้ำเขียวพิทยาคม

| โรงเรียนวังน้ำเขียวพิทยาคม Wangnamkhaewpittayakom School> ข้อมูล |
| --- | --- |
ประเภท: โรงเรียนมัธยมศึกษาขนาดกลาง ประเภทสหวิทยา
สถาปนา: 31 พฤษภาคม พ.ศ.2550
เขตการศึกษา: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ผู้อำนวยการ: มนูญ สินจังหรีด
ระดับปีที่จัดการศึกษา: มัธยมศึกษาปีที่ 1—6 สหศึกษา
โรงเรียนวังน้ำเขียวพิทยาคม อักษรย่อ - เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอวังน้ำเขียว จังหวัดนครราชสีมา
โรงเรียนเอ็นคอนเส็ปท์ อี แอคเคเดมี่

| โรงเรียนสอนภาษาอังกฤษ  เอ็นคอนเส็ปท์ อี แอคเคเดมี่ Enconcept E-Academy |
| --- | --- |

ที่ตั้ง

สำนักงานใหญ่ตั้งอยู่ที่  อาคาร LearnBalance 2991/26 ซ.ลาดพร้าว 101/3  ถ.ลาดพร้าว แขวงคลองจั่น เขตบางกะปิ กรุงเทพฯ 10240
ข้อมูล
ประเภท: โรงเรียนเอกชน
คำขวัญ: English to the MAX อังกฤษเข้ม เต็มพิกัด
สถาปนา: มีนาคม พ.ศ. 2538
ผู้ก่อตั้ง: นายธเนศ เอื้ออภิธร  นางสาวอริสรา ธนาปกิจ
หน่วยงานกำกับ: สำนักงานคณะกรรมการส่งเสริมการศึกษาเอกชน กระทรวงศึกษาธิการ
รหัส: 10200037
ผู้อำนวยการ: นายแพทย์ธรรมศักดิ์ เอื้ออภิธร
ระดับปีที่จัดการศึกษา: ป.4 - บุคคลทั่วไป
วิทยาเขต: 32 สาขา
สี:   น้ำเงิน
เว็บไซต์: www.enconcept.com
โรงเรียนเอ็นคอนเส็ปท์ อี แอคเคเดมี่ เป็นโรงเรียนเอกชน สอนภาษาอังกฤษ สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ สำนักงานใหญ่ตั้งอยู่ที่ อาคาร LearnBalance 2991/26 ซ.ลาดพร้าว 101/3 ถ.ลาดพร้าว แขวงคลองจั่น เขตบางกะปิ กรุงเทพฯ 10240 ก่อตั้งโดยนายธเนศ เอื้ออภิธร และนางสาวอริสรา ธนาปกิจ เมื่อเดือนมีนาคม พ.ศ. 2538  ปัจจุบันมีนายแพทย์ธรรมศักดิ์  เอื้ออภิธร เป็นผู้จัดการทั่วไป
ปัจจุบันโรงเรียนมีสาขาทั้งสิ้น 38 แห่งทั่วประเทศ ได้รับการประเมินจากสำนักงานคณะกรรมการส่งเสริมการศึกษาเอกชน ให้รับรางวัลโรงเรียนที่มีระบบการประกันคุณภาพภายในอยู่ในระดับดีเด่น ประจำปี พ.ศ. 2552 จนถึงปัจจุบัน (พ.ศ. 2558)
ประวัติ > ยุคแรก พ.ศ. 2538-2542

โรงเรียนสอนภาษาอังกฤษเอ็นคอนเส็ปท์ อี แอคเคเดมี่ (Enconcept E-Academy) ก่อตั้งขึ้นในเดือนมีนาคม พ.ศ. 2538 ในซอยวัดไผ่ตัน เขตพญาไท กรุงเทพมหานคร โดยเริ่มต้นจากการสอนกวดวิชาและแนะแนวนักเรียนระดับมัธยมศึกษาในหลากหลายวิชา อาทิ ภาษาอังกฤษ ฝรั่งเศส สังคมศึกษา ภาษาไทย คณิตศาสตร์ ฯลฯ  แรกเริ่มมีนักเรียนเพียง 7 คน เพิ่มเป็น 40 จนถึง 400 คน  ต่อมาเน้นสอนเฉพาะวิชาภาษาอังกฤษ โดยมีนางสาวอริสรา ธนาปกิจ หรือ “ครูพี่แนน” เป็นครูหรือติวเตอร์หลัก
ในปี 2542 โรงเรียนแต่งเพลงเพื่อใช้ประกอบการเรียนภาษาอังกฤษ ตามหลัก Edutainment เพลงแรกที่แต่งขึ้นคือ ข้องเกี่ยว ต่อมาได้แต่งเพิ่มอีกเพลงคือ หนุ่มเซเว่น พบว่านักเรียนชื่นชอบแนวการเรียนแบบนี้ จึงแต่งเพลงโดยผสมผสานคำศัพท์ บทสนทนา ไวยากรณ์ และรากศัพท์ เป็นเพลงง่ายๆ เป็นเรื่องเกี่ยวกับเด็กวัยรุ่น เช่น ความรัก แฟชั่น  มีท่วงทำนองทั้งลูกทุ่ง แหล่ ฮิพฮอพ ป๊อบ หรือร็อก ตามสมัยนิยม และเรียกเพลงเหล่านี้ว่า Memolody เป็นการผสมคำของ memo และ melody   ปัจจุบันโรงเรียนสอนภาษาอังกฤษ เอ็นคอนเส็ปท์ อี แอคเคเดมี่ แต่งเพลง Memolody ทั้งสิ้นกว่า 260 เพลง ครอบคลุมคำศัพท์ภาษาอังกฤษถึงกว่า 3,000 คำ
หลังจากที่นำเพลงแนว Memolody มาใช้ในการเรียนการสอนแล้ว จำนวนนักเรียนได้เพิ่มขึ้นอย่างรวดเร็วจาก 400 คนเป็น 2,000 คน ในเวลาเพียง 2 ปี
ในยุคนี้ โรงเรียนสอนภาษาอังกฤษเอ็นคอนเส็ปท์ อี แอคเคเดมี่ ยังได้พัฒนาสื่อการสอนใหม่ จากเดิมโรงเรียนกวดวิชาส่วนใหญ่ใช้ชีทโรเนียว ถ่ายเอกสาร  แต่เอ็นคอนเส็ปท์แจกสื่อการสอนที่พิมพ์ด้วยระบบออฟเซ็ต มีการออกแบบรูปเล่มสวยงาม  มีฝ่ายวิชาการและฝ่ายออกแบบสร้างสรรค์รับผิดชอบการผลิตสื่อการสอน  โดยบางเล่มลงทุนพิมพ์สีพิเศษเพื่อใช้ร่วมกับ magic filter หรือแผ่นกรองสีซึ่งอาศัยหลัก Stereogram ปิดคำศัพท์ภาษาอังกฤษ  ปัจจุบัน เอ็นคอนเส็ปท์มีหนังสือวิชาการภาษาอังกฤษประมาณ 200 เล่ม